Blender (programvare)

Blender er en fri programvare som brukes til 3D-modellering, 3D- og 2D-animasjon og modellvisualisering. Den kan også brukes til UV-unwrapping, tekstur, rigging, vann-, partikkel- og røyksimuleringer, skinning, ikke-lineær videoredigering, billedredigering, match moving og kameratracking, utvikling av interaktive 3D-applikasjoner inkludert ressurser til videospill, animert film, eller visuelle effekter samt konstruksjon av fysiske 3D-modeller. Det blir utviklet av profesjonelle og frivillige programmerere til alle de største operativsystemene og gis ut under GNU General Public License. Det kan konkurrere med kommersielle pakker som Maya og 3DS Max. Blender har en bred brukerbase, deriblant akademiske institusjoner og profesjonelle studioer, mens hobbybrukere utgjør den kvantitative hovedtyngden. Per juli 2017 var det blitt lastet ned over  ganger i måneden.

 Utvikling 
Blender er i rask utvikling, og får stadig nye forbedringer ved hver oppdatering. Oppdateringen 2.44 førte med seg skulpteringsmodellering som kan sammenlignes med Zbrush og Mudbox. Blender inneholder blant annet 3D- og 2D-animasjonsverktøy,  fysikksimulasjon av væske og faste stoffer, partikkelsystemer, filmredigeringsverktøy og digitalt bildebehandling. Tidligere omfattet programmet også en innebygget spillmotor, som imidlertid ble fjernet i en større revisjon i overgangen til 2.8-serien.

Overgangen til utgivelser i 2.5-serien bragte blant annet med seg et nytt brukergrensesnitt, og i løpet av denne serien ble det også introdusert en rekke nye funksjoner, slik som motion capture.

Utgavene i de neste to seriene, 2.6 og i all hovedsak 2.7, bragte med seg et mer stabilt arbeidsmiljø og ny funksjonalitet på en rekke områder, blant annet en stadig utvikling av rendermotoren «Cycles», som i likhet med Blender selv er fri og åpen programvare. Cycles er siden også blitt tatt i bruk av en rekke andre 3D-programmer.

Planleggingen av serien som begynner med 2.8 ble innledet i 2015, og den første stabile utgivelsen fant sted i juli 2019. Rendermotoren som hadde drevet visualiseringene i over 20 år, «Blender internal», ble fjernet og erstattet med en allround-renderer til arbeidsbruk («Lookdev») og en sanntids kvalitetsrendermotor, «Eevee», i tillegg til Cycles. Blender vil imidlertid fortsatt støtte tredjeparts rendermotorer, som for eksempel Pixars Renderman. Som vanlig er versjonene som er i arbeide tilgjengelig for nedlasting fra Blenders nettsted.

Innføringen av 2.8-serien medførte atter en betydelig revisjon av brukergrensesnittet for å gjøre programmet enklere tilgjengelig for nye brukere.

Fra og med versjon 2.83 ble innført utgaver med to års langtidsstøtte, det vil si at eventuelle funksjonsfeil i slike versjoner blir rettet opp i underversjoner (2.83.1, 2.83.2 og så videre) i løpet av dets levetid før en ny langtidsversjon overtar. På grunn av denne overgangen ble også versjonsnummereringen fornyet i august 2020, slik at første ordinære utgave begynte som nummer 2.90.

Blender deltar også i Googles -program, som gir studenter anledning til å bidra med å kode enkeltprosjekter og forbedringer til programvaren.

Stiftelsen Blender Foundation har en utviklingsmodell som bruker Blender ekstensivt i prosjekter både for å teste Blender i «felten» slik at nye verktøy blir tilpasset bruk i et studiomiljø, og for å vise at Blender er moden nok til å brukes i sammenheng med større prosjekter. Blender ble frem til sist i 2.7-serien vanligvis utgitt i stabile versjoner annenhver måned.

Omtrent fra og med versjon 2.7 er Blender blitt tatt i bruk av stadig flere profesjonelle animatører og studioer, og regnes nå som en seriøs konkurrent til kommersiell programvare som Maya, 3DS Max, Rhino og ZBrush.

Eierskap og økonomi
Rettighetene til Blenders varemerke ligger hos Blender-stiftelsen, mens eierskapet pro forma tilligger samtlige bidragsydere til selve koden gjennom lisensmodellen GPL.

Siden Blender er gratis å laste ned og bruke, finansieres stiftelsens forskjellige virksomheter og utviklingen av selve programvaren utelukkende gjennom frivillige bidrag fra enkeltpersoner og firmaer. Hovedinntektskilden er utviklingsfondet Blender Development Fund (Blenders utviklingsfond), som per oktober 2020 hadde rundt  individuelle og 50 firmasponsorer. Ialt utgjorde inntektene på dette tidspunktet knapt 1,5 millioner dollar årlig som lønnet rundt tyve utviklere. Mens noen av hovedsponsorene, som Activision, Adidas, Adobe, Amazon, Epic, , Facebook, Google, Microsoft, Volkswagen og Steam, hovedsakelig gir økonomisk støtte, bidrar andre, som Nvidia, AMD, Intel, Unity Technologies (utvikler av spillmotoren Unity) og Ubisoft også med programutvikling, og Canonical (selskapet bak Ubuntu) tilbyr i tillegg profesjonell kundestøtte. Stiftelsen mottar også inntekter fra abonnementer på skytjenesten Blender Cloud, som blant annet leverer kurs, nedlastbare modeller og teksturer, filmer og tjenester.

Støttede rendermotorer
Blender benyttet opprinnelig sin egen innebyggede rendermotor («Blender internal»), men i 2011 begynte arbeidet med en fysisk korrekt motor, , som lenge var programmets hovedrenderer ved siden av den eldre motoren. Cycles, som i likhet med Blender er fri og åpen programvare, er også blitt tatt i bruk av konkurrende 3D-applikasjoner, som Cinema 4D. I tillegg kommer funksjonen «Freestyle», som ikke egentlig er en egen rendermotor, men opererer i tillegg til for eksempel Cycles, og kan produsere stiliserte og tegneserie- eller filmaktige resultater, slik som tekniske tegninger eller anime.

Rendermotoren «Eevee», som er integrert i og med versjon 2.80, skal gi tilnærmet samme resultat som Cycles, men i sanntid. Den har erstattet den eldre, interne rendermotoren, som ble fjernet fra og med versjon 2.80.

Programmet støtter også en rekke eksterne rendermotorer.Se bl.a. 
Fri og åpen programvare
 Mitsuba, en forskningsorientert motor utviklet av EPFL ()
 LuxRender/LuxCoreRender
 Appleseed
 NOX
 YafaRay/The Bounty
 AMD Radeon ProRender
 POV-Ray
Proprietær programvare
 ub CUDA

 Pixar CPU
 Redshiftmb
 D5 Render (kun Windows 10 eller høyere)
 Indigo Renderer
 Thea Render
 Corona Renderer

ubMotor uten statistisk biasmbMotor med statistisk biasCUDAKun for CUDA-kompatible kortCPUKun for CPU-rendering

Støttede filformater
Nyere versjoner av Blender skal alltid kunne lese filer i sitt eget format (.blend) som er lagret av en eldre programversjon; imidlertid kan eldre versjoner ikke alltid lese inn filer som er lagret av senere utgaver som har gjennomgått omfattende oppgraderinger.
Import
.
Eksport
.

Film, tv og andre media
I 2006 ble Blender brukt til å produsere verdens første åpne film, Elephants Dream (kodenavn «Orange»).Prosjekt «Orange», Elephants Dream hos Blender I 2008 ble animasjonsfilmen Big Buck Bunny (kodenavn «Peach») produsert med Blender.Prosjekt «Peach», Big Buck Bunny hos Blender Stiftelsens kortfilm Sintel, med kodenavn «Durian», ble ferdig i siste halv­del av 2010.Prosjekt «Durian», Sintel hos Blender Filmprosjektet Tears of Steel i 2011/2012 (kodenavn «Mango») tok for første gang i bruk en kombinasjon av live action og animasjon. Deler av filmen er spilt inn i studio med green screen, som siden ble kombinert med animerte elementer. Det var også første gang den nye foto­realistiske render­motoren Cycles (se over) ble tatt i bruk i film­produksjonen.

Sprite Fright fra 29. oktober 2021 ble fremstilt med den nye Blender-versjonen, 3.0.

Filmene med produksjonsfiler gjøres åpent tilgjengelig for nedlasting.

Spesialeffektene til Ridley Scotts serie The Man in the High Castle er utført i Blender med noen ekstra partikkeleffekter fra .

Blender ble brukt til previsualiseringseffekter i Captain America: The Winter Soldier, og de avsluttende tittelsekvensene i Wonder Woman

Action-eventyret Next Gen fra 2018 var den første helaftens animasjonsfilmen som ble fremstilt med Blender som hovedverktøy. Noen tilleggsfeffekter ble utviklet i Houdini og FumeFX. Filmen hadde sin internasjonale debut på Netflix, som betalte rundt 30 millioner dollar for rettighetene.

NASA har benyttet Blender og verktøyet Blend4Web, som skaper innhold til interaktive nettsider i en årrekke for å visualisere og popularisere noen av sine prosjekter.

Blender kan produsere og overføre filer til bruk i , slik at 3D-modeller og -animasjoner kan vises og manipuleres direkte på mobiltelefoner, i nettlesere eller kunstig virkelighet ved bruk av teknologiene  og . Sketchfab støttes av blant annet Facebook, Twitter og Wordpress.

Tidslinje og versjoner
Siden programmet ble offentlig tilgjengelig med serie 2, som fortsatt er i bruk, er det blitt utgitt en lang rekke versjoner. Fullstendig omarbeidede versjoner blir gjerne markert med en ny «tiendedel», slik at et helt nytt brukergrensesnitt ble innført i overgangen mellom 2.4- og 2.5-versjonene. Vanligvis blir det utgitt tre til fire slike nye versjoner årlig. Overgangen fra 2.7-serien til 2.8, som utkom 30. juli 2018, innebar at Blender fikk en ny sanntids, tilnærmet fysisk korrekt, rendermotor, «Eevee», et nytt, forenklet brukergrensesnitt og verktøy for tradisjonell 2D-animasjon. 2.8-serien, som debuterte sommeren 2019, har vært i arbeide siden 2015.

Versjon 2.83 fra juni 2020 er den siste i 2.8-serien, og den første utgaven med langtidsstøtte («LTS»); det vil si at den vil bli vedlikeholdt blant annet med feilretting i to år fremover, frem til juni 2022. Høsten 2021 utkom den syttende oppdateringen, 2.83.18, mens 2.93 overtok som ny LTS-versjon i juni 2021 med oppdateringer frem til juni 2023. Høsten 2021 utkom den femte oppdateringen, 2.93.6. Hensikten med LTS-versjonene er at studioer som påbegynner prosjekter med lang utviklingstid skal kunne benytte samme programvareversjon i hele produksjonstiden uten å måtte gi slipp på forbedringer.

Første versjon i serie 3 utkom 3. desember 2021.

Utgivelseshistorie Versjon Utgitt Anmerkninger og viktige endringer 2.03 ca. 2002 Brukerhåndbok The official Blender 2.0 guide 2.26 20. august 2003 Første fri versjon.thumb|Åpningsbilde i versjon 2.26 2.30 22. november 2003 Nytt brukergrensesnitt, angrefunksjon.thumb|Åpningsbilde i versjon 2.30 2.32 3. februar 2004 (Raytracing) i den interne renderen, støtte for ekstern rendering gjennom YafaRay.thumb|Åpningsbilde i versjon 2.32 2.34 5. august 2004 LSCM-UV-Unwrapping, Interaksjon mellom objekter og partikler.thumb|Åpningsbilde i versjon 2.34 2.37 31. mai 2005 Simulering av elastiske objekter («Softbodies»), forbedret Subdivision surface-system.thumb|Åpningsbilde i versjon 2.37 2.40 22. desember 2005 Forbedret animasjonssystem, bedre karakteranimasjoner, verktøy for ikke-lineære animasjoner, væske- og hårsimulering.thumb|Åpningsbilde i versjon 2.40 2.41 25. januar 2006 Forbedret spillmotor (bl.a. med programmerbare shaders. bruk av materialer, forbedret fysikkmotor), forbedret UV-mapping, Python-skripting, scenelenking. 2.42 14. juli 2006 Filmen Elephant's Dream førte til en betydelig utvikling av film-/animasjonsfunksjoner. nodesystemet ble innført.thumb|Åpningsbilde i versjon 2.42 2.43 16. februar 2007 Skulpturell modellering.thumb|Åpningsbilde i versjon 2.43 2.46 19. mai 2008 Filmen Big Buck Bunny førte til en forbedring av partikkelsystemet mht. gress- og pelspartikler/-rendering.thumb|Åpningsbilde i versjon 2.46 2.48 14. oktober 2008 Reintegrasjon av den frittstående spillmotoren i hovedprogrammet i forbindelse med utviklingen av spillet Yo Frankie!, bedre forhåndsvisninger av materialer.thumb|Åpningsbilde i versjon 2.48 2.49 13. juni 2009 Nodebaserte materialer og teksturer, forbedret spillmotor.thumb|Åpningsbilde i versjon 2.49 2.49b 1. september 2009 Feilrettingsversjon. 2.57 13. april 2011 Første offisielle utgivelse av 2.5-versjonene, nytt brukergrensesnitt, nytt vindusystem, fullstendig revisjon av interne mekanismer, nytt animasjonssystem (alle innstillinger kan animeres over tid), nytt Python-grensesnitt (API).thumb|Åpningsbilde i versjon 2.57 2.57b 28. april 2011 Feilrettingsversjon. 2.58 22. juni 2011 Feilrettingsversjon, noen nye funksjoner.thumb|Åpningsbilde i versjon 2.58 2.58a 4. juli 2011 Feilretting, utvidet bruker- og Python-grensesnitt. 2.59 13. august 2011 Feilrettingsversjon, støtte for 3D-mus.thumb|Åpningsbilde i versjon 2.59 2.60 19. oktober 2011 Integrasjon av nyutviklinger i hovedprogrammet, bl.a. nytt rendering-/shadersystem, NURBS.thumb|Åpningsbilde i versjon 2.60 2.61 Desember 2011 Ny integrert, fysisk korrekt, rendermotor («Cycles») i tillegg til den eksisterende. Motion tracking, Dynamic Paint (Dynamisk partikkelmaling), Ocean Simulator (Havsimulator).thumb|Åpningsbilde i versjon 2.61 2.62 Februar 2012 Forbedring av rendermotoren «Cycles», bl.a. med render-lag og støtte for flere grafikkprosessorer. Nytt bibliotek for boolske operasjoner på 3D-objekter, nye topologi- og UV-koordinatverktøy, oppdateringer av fysikk-/spillmotoren. Utvidelse av støtten for Collada, blant annet for eksport til Second Life. Flere nye eksport- og importalternativer, blant annet for After Effects. Utvidet Python-programmeringsgrensesenitt, samt utvidelser av eksisterende funksjoner.thumb|Åpningsbilde i versjon 2.62 2.63 April 2012 Innføring av n-gon-modellering («Bmesh»), forbedring av rendermotoren «Cycles», bl.a. med panorama-kamera opptil 360 grader og render-lagmasker, Motion tracking utvidet med 2D-stabilisering og objekt-tracking, samt nye skulpturverktøy, forbedret partikkelgenerator, utvidet støtte for EXR-billedformat m.m.thumb|Åpningsbilde i versjon 2.63 2.63a Mai 2012 Feilrettingsversjon. 2.64 Oktober 2012 Videreutvikling av Cycles, kamera- og objekttracking, maskeeditor, green screen-/chroma key-funksjonalitet, farvekontroll ved bruk av OpenColorIO, nye videoredigeringsfunksjoner, flerkjerneoptimalisering, m.m.thumb|Åpningsbilde i versjon 2.64 2.64a Oktober 2012 Feilretting.Utgivelsesoppdatering for Blender 2.64a (Engelsk)  2.65 Desember 2012 Støtte for Open Shading Language (OSL), forbedringer av røk- og ildsimulering, av modelleringsverktøy, utvidet støtte for Protein Data Bank-formatet (molekylær-visualisering) m.m.Utgivelsesoppdatering for Blender 2.65 (Engelsk) thumb|Åpningsbilde i versjon 2.65 2.65a Desember 2012 FeilrettingUtgivelsesoppdatering for Blender 2.65a (Engelsk) 2.66 Februar 2013 Støtte for dynamisk topologi under modellering. Fysikkfunksjoner direkte integrert i modellerings-/animasjonsprosessen. De var tidligere henvist til en egen programmodus. Forbedret import og eksport fra/til Collada-formatet, ny væskesimulator, forbedring av grensesnittet m.m.Utgivelsesoppdatering for Blender 2.66 (Engelsk) thumb|Åpningsbilde i versjon 2.66 2.67 Mai 2013 Støtte for «Freestyle», ikke-fotorealistisk rendering. Introduksjon av 3D-printing med tilhørende verktøy for utforming og kvalitetssjekking før «utskrift» til 3D-printer. Programmerbare (python-baserte) noder m.m.Utgivelsesoppdatering for Blender 2.67 (Engelsk) thumb|Åpningsbilde i versjon 2.67 2.67a og b Utgivelser: Mai 2013 Feilrettingsversjoner.Utgivelsesoppdatering for Blender 2.67 a og b (Engelsk)  2.68 Juli 2013 Stabilitets- og hastighetsforbedringer. Støtte for en del nye shader-modi i Cycles, slik som wireframe- og toonshading, dvs. gitter og tegneseriefremstilling.Utgivelsesoppdatering for Blender 2.68 (Engelsk) thumb|Åpningsbilde i versjon 2.68 2.68a Juli 2013 Feilrettingsversjon. 2.69 Oktober 2013 Nye og oppdaterte modelleringsverktøy, ny SSS- og hårshader, forbedret maskeredigering og nye import-formater.Utgivelsesoppdatering for Blender 2.69 (Engelsk) thumb|Åpningsbilde i versjon 2.69 2.70 Mars 2014 Volumetrisk rendering i Cycles, forbedret kameratracking, nytt brukergrensesnitt, differienserte objektdetaljer i spillmotoren, eksportfunksjon til Sketchfab m.m. Filer lagret i versjon 2.7x vil ordinært ikke kunne åpnes i eldre versjoner.Utgivelsesoppdatering for Blender 2.70 (Engelsk) thumb|Åpningsbilde i versjon 2.70 2.70a April 2014 Feilrettingsversjon. 2.71 Juni 2014 Nye Freestyle-teknikker med forskjellige pensel-/stiftemuleringer, oppdatert spillmotor, oppdatert brukergrensesnitt .Utgivelsesoppdatering for Blender 2.71 (Engelsk) thumb|Åpningsbilde i versjon 2.71 2.72 Oktober 2014 Volumetrisk rendering på grafikkprosessor, Freestyles ikke-fotorealistiske rendering under Cycles, nytt menysystem («Pie-menyer»), tillegg til animasjons-, modellerings- og maleverktøyene, forbedret spillmotor og import- og eksport av eksterne filformater.Utgivelsesoppdatering for Blender 2.72 (Engelsk) thumb|Åpningsbilde i versjon 2.72 2.72 a og b Oktober 2014 Feilrettingsversjoner. 2.73 Januar 2015 Støtte for Nvidia GeForce 9xx i Cycles. Prediktiv videotracking. Forbedringer i volumetrisk rendring. Nytt brukergrensesnitt i fullskjerm, utvidet støtte for kinesisk og japanske tastaturer, utvidet menysystem, forbedret video-redigering, støtte for SVG-eksport fra Freestyle.Utgivelsesoppdatering for Blender 2.73 (Engelsk) thumb|Åpningsbilde i versjon 2.73 2.73a Januar 2015 Feilrettingsversjon. 2.74 April 2015 Betydelig reduksjon av hukommelsesbruk for Cycles- og Freestyle-shaderne. Forbedringer og utvidelse av brukergrensesnittet med blant annet dybdeskarphet i 3D-vinduet. Tekstblokker i node-behandleren. Individuelt justerbare normaler i modellering, flytting og kopiering av data mellom vertex-data mellom objekter, samt automatisk retting av konkave flater. Utvidelser og forbedringer av hårsystemet. Nye masker i skulpturfunksjonen. Forbedringer av tegneverktøyet og spillmotoren.Utgivelsesoppdatering for Blender 2.74 (Engelsk) thumb|Åpningsbilde i versjon 2.74 2.75 Juli 2015 Valgfritt stereoskopisk arbeidsmiljø og rendering med «stereokamera», Cycles-støtte for skjermkort fra AMD, forhåndsvisning av skriftvalg i filmenyen, nye og modifiserte modelleringsverktøy, symmetrisk maleverktøy for 3D-modeller, utvidede videoredigeringsfunksjoner, nytt internt system for å beregne avhengigheter mellom objekter ved animasjon, forhåndsvisning av filer ved import, utvidet støtte for EXR- og Collada-formatet, forbedret spillmotor, utvidet flertrådkjøring av Python-applikasjoner.Utgivelsesoppdatering for Blender 2.75 (Engelsk) thumb|Åpningsbilde i versjon 2.75a 2.75a Juli 2015 Feilrettingsversjon. 2.76 Oktober 2015 Støtte for Pixars Open Subdiv-teknologi, nye tekst- og undertekstfunksjoner i videoredigering, forbedret hastighet på 3D-arbeidsflaten, tilleggsfunksjoner node-vinduet m.m.Utgivelsesoppdatering for Blender 2.76 (Engelsk) thumb|Åpningsbilde i versjon 2.76 2.76a og b Oktober og november 2015 Feilrettingsversjoner 2.77 Mars 2016 Raskere skjermoppdatering gjennom OpenGL, forbedret subsurface scattering (SSS) på GPU, røk- og ildrendering på GPU, justerbar motion blur-posisjon, støtte for videoopptak med rolling shutter, nytt boolsk modelleringssystem, automatisert UV-utbretting, utvidede skulptur- og animasjonsfunksjoner, støtte for OpenVDB m.m. Blender støtter ikke Windows XP lenger.Utgivelsesoppdatering for Blender 2.77 (Engelsk) thumb|Åpningsbilde i versjon 2.77 2.77a April 2016 Feilrettingsversjon. 2.78 September 2016 Panorama-rendering til Virtual Reality-simuleringer, nye tegnefunksjoner, oppdatering av CUDA- og OpenGL-funksjonalitet, parallellprosessering oppgradert fra 64 til 1024 samtidige tråder.thumb|Åpningsbilde i versjon 2.78 2.78b og c Utgivelser: Februar 2017 Feilrettingsversjon, hastighetsøkning. 2.79 September 2017 Støyfjerning, nytt farvegraderingssystem, ny, realistisk «ett-klikks» shader («Disney shader»), forbedret OpenCL-respons, skyggemateriale («Shadow catcher»), hastighetsøkning gjennom flertråds rendering m.m.thumb|Åpningsbilde i versjon 2.79 2.79a Januar 2018 Feilrettingsversjon. Cycles-hastigheten er økt med opptil ti prosent på Windows, men er fortsatt betydelig raskere på Linux. 2.79b Mars 2018 Feilrettingsversjon. Cycles-hastigheten er økt med opptil ti prosent på Windows, men er fortsatt betydelig raskere på Linux. 2.80 Juli 2019 Overgangen til 2.8-serien medførte den mest omfattende omlegningen siden 2.5. Brukergrensesnittet ble fullstendig omarbeidet og forenklet. To nye rendermotorer, deriblant «Eevee» for sanntidsvisning, erstattet den tidligere innebyggede rendermotoren «Blender Internal», og benytter de samme materialene som Cycles. Cycles selv ble betydelig utvidet. Spillmotoren ble fjernet. De tidligere lagene («layers»), som var begrenset til 20 i antall, ble erstattet med et ubegrenset antall samlinger («Collections»). En ny mekanisme for tradisjonell 2D-animasjon, «Grease Pencil», ble lagt til. Import og eksport av Khronos' glTF 2.0-formatet ble lagt til, og import av Collada-, Alembic- og en rekke videoformater ble utvidet. Python-grensesnittet ble oppdatertthumb|Åpningsbilde i versjon 2.80 2.81 21. november 2019 Forbedret grensesnitt, ny filbehandler/-dialog, nye og automatiske verktøy for retopologi, nye skulpturverktøy, -masker og -pensler, nye poseringsverktøy i skulpturmodus, bedre støtte for OpenVDB, støtte for nVidias RTX-teknologi, støyfjerning ved hjelp av Intels OpenImageDenoise, forbedring av Cycles- og Eevee-rendermotorene, nye funksjoner og pensler for 2D-animasjonsverktøyet «Grease pencil», ny bibliotekfunksjonalitet (hovedsakelig for arbeidsgrupper), forbedret skjermvisning m.m.thumb|Åpningsbilde i versjon 2.81 2.81a 5. desember 2019 Feilrettingsversjon2.8214. februar 2020 UDIM («U-Dimension») for bruk til plassering av teksturer i varierende oppløsning på objekter.
Nytt fysikksystem, Mantaflow, for ild-, gass- og væskesimulering med FLIP-teknologi. Forbedret tekstilsimulering med internt lufttrykk og fjærer. Forbedret integrasjon med ekstene verktøy og programmer, blant annet gjennom eksport av USD-filer (i Pixars Universal Scene Description-format). Ny funksjonalitet og forbedret hastighet i rendermotorene Cycles og Eevee. Støyfjerning ved hjelp av kunstig intelligens, utviklet av nVidia. Forbedrede skulpturfunksjoner. Forbedret 2D-animasjon med Grease Pencil-verktøyet. Forbedret brukergrensesnitt.thumb|Åpningsbilde i versjon 2.822.82a12. mars Feilrettingsversjon2.83 LTS3. juni 2020 Første utgave med to års langtidsstøtte («LTS»). Overhaling av «grease pencil»-funksjonaliteten, blant annet med lyssetting og forbedrede pensler/penner. Første implementasjon av «Kunstig virkelighet» (Virtual Reality) i brukergrensesnittet gjennom . Volumobjekter er kommet til som egen objektkategori. Dette tillater blant annet enklere import av -filer. Ny kollisjonsfysikk for hår-/trådsystemer. Diverse forbedringer av tekstilsimuleringen. En rekke nye skulpturfunksjoner, blant annet for tekstiler. Forbedret retopologisering. Freestyle-lagene (for ikke-fotorealistisk rendering) kan justeres i sluttbehandlingen av bilde/video i compositor. Det samme gjelder lag fra Eevee-motoren. Støyjustert sondering (Adaptive sampling) kan redusere rendertider opptil 30 %. Støyfjerning i arbeidsflaten ved hjelp av kunstig intelligens. Diverse ny funksjonalitet i videoredigeringen. thumb|Åpningsbilde i versjon 2.832.9031. august 2020 Forbedringer i brukergrensesnittet, blant annet dra-og-slipp-funksjonalitet og utvidet informasjonsvisning. Automatisk støyfjerning for arbeidsflate, rendering og compositing. Kantavrunding ved hjelp av Bezierkurver. Forenklet og utvidet redigering av UV-mønster. Forbedret osean-simulator og skyggegjengivning i Eevee. Nvidias Optix-støyfjerner for nyere GTX-grafikkort, samt felles hukommelse for flerkortoppsett gjennom NVLink. Intels Embree-funksjoner for raskere rendering av scener med bevegelsesuskarphet («motion blur»). Ny bevegelsesuskarphet i Eevee-rendering. Flernivås («multiresolution») oppløsning for skupturverktøyet med mulighet for å skifte mellom detaljnivåer. Nye typer oppdeling («subdivisions») av modeller. Ny tekstilsimulator med utvidere skulprurfunksjoner. Ny poseringsverktøy i skulpturmodus. Nye maskeringsfunksjoner. Nytt, mer realistisk himmelhvelv for scenebelysning. En rekke forbedringer og utvidelser av tegneverktøyet Grease pencil. Forbedret import og eksport av fremmede filformater. thumb|Åpningsbilde i versjon 2.902.90.123. september 2020Feilrettingsversjon2.9125. november 2020 Fornyet, mer nøyaktig boolsk objektsystem, forbedrede skjærefunkskjoner med knivverktøyet, oppgradert havsimulator, bevegelsesuskarphet for importerte Alembic-animasjoner, redigerbare kurveprofiler, diverse forbedringer av brukergrensesnittet, deriblant søkefunksjonalitet, oppgraderte volumfunksjoner (objekt-til-volum, volumforvrengning, volum-til-objekt), forbedret tekstilskulpturering med nye filtre og pensler.thumb|Åpningsbilde i versjon 2.912.9225. februar 2021 Fullstendig nytt system med geometrinoder, som muliggjør konstruksjon og viderebehandling av objekter og deres egenskaper med dynamisk foranderlige parametre. Nytt, interaktivt verktøy for å legge til nye forenklede objekter. Kopiering av modifikatorer mellom objekter. En rekke nye skulpturverktøy. Konvertering av billedfiler og -sekvenser til 2 D-animasjoner eller Bezier-kurver med Grease Pencil-funksjonaliteten. Mer hukommelseseffektiv og tildels raskere rendering, også av volumobjekter, med eller uten Nvidias Optix-system. Cryptomatte-støtte for Eevvee-rendermotoren. Mer realistisk væskedynamikk med APIC i Mantaflow-simuleringer, blant annet med finere justerbar viskositet. Bedre filtrering av animasjonskurver, blant annet for å luke ut unøyaktigheter i motion capture-data. Utvidede funksjoner for videoredigering og komposisjon. thumb|Åpningsbilde i versjon 2.922.93 LTS2. juni 2021 22 nye geometrinoder, deriblant utvidelse av det interaktive verktøy for å legge til nye forenklede objekter (som for eksempel sylindre, sirkler, terninger og sfærer) og noder som eksponerer objektegenskaper («attributter») som UV-lag, materialindekser og lignende. Nytt «regneark» som eksponerer objektegenskaper, foreløbig kun i lesemodus. Geometrinoder har fått et eget arbeidsområde. Diverse forenklinger av brukergrensesnittet. Tegneverkøyet Grease Pencil er betydelig utvidet, blant annet til bruk i tekniske tegninger. Tegningene kan eks- og importeres til og fra SVG- og PDF-format med innlagte farver. Rendermotoren Eevee har fått mer presis dybdeskarphet og forbedret lyssetting av volumetriske modeller samt forbedret ambient occlusion-funksjonalitet. Forbedret videoredigering.

Windows 7, som Microsoft sluttet å støtte i januar 2020, støttes heller ikke av Blender lenger. Minstekrav innen Windows-plattformen er fra nå av Windows 8.1.

Ny, raskere implementasjon av geometrinodene med rundt hundre nye nodetyper, deriblant tekst- og kurvenoder. Første versjon av individuelle felt/egenskaper for geometrinodene. Integrasjon av material- og geometrinodene.

Overgang mellom forskjellige positurer («poses») ved hjelp av skyvere, nye «tweening»-verktøy, forenkling av den grafiske animasjonseditoren, bedre støtte for samarbeidsfunksjonalitet for enkeltanimasjoner.

Efter ti år er rendermotoren Cycles gjennomarbeidet på ny under kodenavnet Cycles X, og den har fått en del nye funksjoner. Den er blitt fra to til ti ganger  raskere; jo mer kompliserte scenene er, jo større er tidsbesparelsen både for sanntids-/sjermbasert og ferdigstilt/filbasert rendering. Den gir mulighet for automatisk støyfjerning og ferdigstilling med tidsbegrensning. Blant annet Open Image Denoise-funksjonaliteten er oppdatert. Skyggefangeren er programmert på nytt fra bunnen av og er blitt tildelt et eget rendringslag til bruk i compositing.

Første utgave av det nye biblioteksystemet («Asset browser») som muliggjør enkel gjenbruk av modeller, teksturer, positurer og lignende som benytter enkeltklikk eller slep-og-slipp («drag and drop»).

Videoredigeringsverktøyet har fått støtte for blant annet rotasjon av filmsekvenser eller enkeltbilder og forhåndsvisning av  miniatyrbilder på tidslinjen.

Forbedret intergrasjon med eksterne programmer, slik som støtte for USD-filer og forbedret import av Alembic- og glTF-formatene samt utvidede eksportfunksjoner. Forbedret, raskere rendering med Cycles og Eevee. OpenCL-rendering er fjernet, blant annet fordi OpenCL-utviklingen er stanset opp. Raskere lagring og åpning av filer.

Støtte for VR-kontrollere og utvidet funksjonalitet for arbeide med VR-apparater.

En rekke nye funksjoner for 2D/3D-tegneverktøyet Grease Pencil.

Oppdatering av Python-programmeringsgrensesnittet.

Som vanlig ved overgang til en ny serie vil ikke alle filer som er skapt i 3.x-serien la seg åpne i tidligere Blender-versjoner. Imidlertid skal 3.x-serien kunne åpne filer som er skapt med eldre versjoner.


Galleri

Brukergrensesnitt

Se også
 3D-grafikk
 3D-animasjon
 Autodesk 3ds Max
 Maya
 Shapeways

Referanser

Eksterne lenker


  Inaktivt brukerforum (arkivversjon fra 2016)
  Nyheter som omhandler Blender
  Den offisielle Blender-wikien
  Siste, tildels eksperimentelle og spesialtilpassede, versjoner av programmet til nedlasting


Kategori:Fri kryssplattform programvare
Kategori:Dataanimasjon
Kategori:Linux-programmer
Kategori:3D-modellering
Kategori:Videoredigering
Kategori:Spillmotorer
Kategori:Videoprogramvare